הקדמה:

**מאברהם לאודיסאוס**

**1 .הכירו מושג חדש**:

**אוֹדִיסֵאָה, אוֹדִיסֵיָה**

שֵׁם עֶצֶם - נְקֵבָה

כִּנּוּי לְמַסָּעוֹת וְלִנְדוּדִים אֲרֻכִּים מְלֵאֵי הַרְפַּתְקוֹת.

 **מאיפה הכל התחיל?**

האוֹדִיסֵיאָה נכתבה על ידי הומרוס היווני. באודיסיאה מתואר מסעו הביתה של גנרל יווני בשם אודיסיאוס, לאחר הקרב שבו כבש הצבא היווני את העיר טרויה. ב**משך 10 שנים שלמות** ארך המסע חזרה הביתה, כאשר אודיסאוס עובר חוויות רבות ומשמעותיות.
לאחר תום הקרב בטרויה, חייב אודיסאוס למצוא את דרכו לאיתקה שביוון, שם ממתינה לו פנלופה אשתו. בדרך עם אנשיו, הם חווים חוויות אינספור, ביניהן מאבק בקיקלופים, עמידה בפיתוי של הסירנות המזמרות, לכידה על ידי הנימפה קליפסו והיסחפות על גבי דוברה בלב ים.

בתום מסעו הארוך ועתיר ההרפתקאות של אודיסאוס הביתה, הוא מגלה שאשתו פנלופה עדיין ממתינה לו ושהיא דחתה 108 מחזרים(!) שניסו במהלך השנים לשכנע אותה במות בעלה ובקשו לשאתה לאשה..

האודיסיאה והתיאורים העשירים והנועזים שבו, הציתו את דמיונם של סופרים לאורך מאות שנים ושל תסריטאים במאה האחרונה. הם הרבו להדהד אותה בסיפוריהם ולקחו אותה לכל תקופה אפשרית ולכל פינה בתבל, כולל החלל החיצון!